Påsken er lige om hjørnet, og traditionen tro betyder det, at den såkaldte Blokhus-hval vender hjem til Torvet i Blokhus. Her skal den udstilles hen over sommeren, før den igen bliver kørt tilbage til Nordsøen Oceanarium i Hirtshals. I dag var den officielle åbning af hvaludstillingen på Blokhus Torv en del af et større program for børn og voksne - i anledningen af påsken. Arrangementet blev åbnet med tale af kommunalbestyrelsesmedlem Christian Hem. Efter ham fortalte de lokale hvalguider om det store hvalskelet - som publikum herefter kunne se nærmere på. Hvalen fik også en sang med på vejen. Tidligere forsanger for the Mayflowers, Erik Brükmann, underholdt med sin sang om Blokhushvalen. Hvalen strandede i 2016 Finhvalen strandede på stranden i Blokhus tilbage i februar 2016, og siden da har den på skift været udstillet i Blokhus og Hirtshals. Såkaldte skovløbere fra Naturstyrelsen Vendsyssel forsøgte at hjælpe hvalen længere ud på havet, men det lykkedes desværre ikke.

Referat:
Udstillingen med hvalskelettet på Torvet i Blokhus blev officielt åbnet i dag - i anledningen af påsken.